Fredsbøn i fastetid

# 2024

*Det er fastetid. Ei tid i kyrkjeåret med fokus på faste og bot. Kvar og ein av oss vert i fastetida utfordra til å rette merksemda mot kampen for rettferd, forsoning og fred. Saman med menneske over heile verda, vender vi oss til Gud i bøn og minner kvarandre om Jesu Kristi ord frå Bergpreika: «Sæle dei som hungrar og tørstar etter rettferda, dei skal bli metta.» (Matt. 5,6). La oss be om fred i verda og i hjarta våre.*

**Desse bønene eller ei anna høveleg fredsbøn kan erstatte eller vera tillegg i stadeigen liturgi:**

L: Vi vender oss til deg, Gud, med takk for ditt mangfaldige skaparverk,

med bøn om forsoning mellom menneske

og med håp om fridom og rettferdig fred for alle.

Mange menneske i verda lir som ei følge av krig og uro.

L: Vi ber om ein rettferdig fred i Midtausten, no særleg i Palestina og Israel.

**A: Herre, miskunna deg.**

L: Vi ber for alle dei som gjennom generasjonar er gjort til flyktningar på grunn av krig, forfølging og okkupasjon. Vern alle som lir og er redde.

**A: Herre, miskunna deg.**

L: Vi ber om ei fredeleg løysing i Ukraina og for alle som kjempar for fridom.

**A: Herre, miskunna deg.**

L: Vi ber for alle som er på flukt frå krig og gløymde katastrofar.

**A: Herre, miskunna deg.**

L: Vi ber for alle som blir forfølgde for deira tru.

**A: Herre, forbarme deg.**

L: Stilt vil vi no leggja fram for deg det kvar og ein av oss har på hjartet.

Stille bøn.

L: Gud, ta imot oss og bønene våre.

**A: Lat din fred, som går over all forstand, vara våre hjarte og tankar i Kristus Jesus. Amen. (Fil 4,7)**

L: Lyset frå det høge skal gjesta oss som ein soloppgang og skina for dei som bur i mørker og dødens skugge, og styra våre føter inn på fredens veg. (Luk 1,78-79)

**Eller:**

Fredens Gud, vi vender oss til deg i bøn om fred i ei uroleg verd.

Mange menneske lir og er drivne på flukt.

Vis leiarane i verda vegen til dialog og fred.

Trøyst sørgjande og vern alle som fryktar for liva sine.

Vi ber for situasjonen i Palestina og Israel. Vis veg til rettferdig fred.

Vi ber om ei fredeleg løysning for Ukraina. Kom med mot og håp.

Vi ber for alle som lidr, for såra og sørgande,

for våre kristne sysken som blir forfølgde for si trus skuld,

for alle som lever i gløymde krigssenar og katastrofar.

Lyset frå det høge skal gjesta oss som ein soloppgang

og skina for dei som bur i mørker og dødens skugge,

og styra våre føter inn på fredens veg. (Luk 1,78-79)

For Jesu Kristi skuld, amen.